Fußball-Weltmeisterschaft 2010

D Ändrundi vu dr **19. [[Fußball-Weltmeisterschaft|Fueßball-Wältmaischterschaft]]** isch vum 11. Juni bis zum 11. Juli 2010 z Sidafrika un dodermit zem erscht Mol uf em afrikanische Kontinänt uusdrait wore. Dr Bschluss vum Exekutivkomitee vum Wältfueßballverband FIFA isch am 15. Mai 2004 z Züri gfalle. Dr Termin vum internationale Fueßballturnier isch am 6. Dezämber 2006 glychfalls z Züri bekannt gee wore.

## Vergab
Wäg eme Rotationsprinzip, wu vu dr FIFA bschlosse woren isch, sin fir d WM 2010 nume Bewärbige vu afrikanische Länder aagnuu wore. Näbe Sidafrika sin no Ägypte un Marokko as Bewärber zugloo wore. E gmainsami Bewärbig vu Libye un Tunesie isch abglähnt wore, Tunesie het sich dodruf zruckzoge. Libye het verchindet, ass es e Bedailigung vu Israel in syym Land nit zueloo deete, un isch churz derno as Bewärber uusgschiide. Di offiziäll Begrindig vu dr FIFA isch gsi, ass d Infrastruktur vu Libye nit längt go ne Wältmaischterschaft uusdrage. Nigeria het doch kai Bewärbig yygraicht, wie s zerscht aagchindet het. Scho im erscht Wahlgang het sich Sidafrika mit 14 zue 10 Stimme gege Marokko durgsetzt. Ägypte het kai Stimme iberchuu.

## Uusdragigsort

As Uusdragigsort sin zeh Stadie in nyyn Stedt uusgwehlt wore:

S FNB-Stadion z Johannesburg, au Soccer-City-Stadion gnännt, isch dr Uusdragigsort vum erschte Spil un vum Finale. S Stadion isch e rains Fueßballstadion un bietet zurzyt Vlatz fir rund 80.000 Zueschauer. S soll bis zue dr WM komplett modernisiert un iberdacht syy un uf e Kapazitet vu rund 94.700 Blätz erwyteret wäre. Di baide Halbfinalspil finde z Kapstadt un z Durban statt, s Spil um Blatz drei wird z Port Elizabeth uusdrait.

Insgsamt finde im Soccer City un z Kapstadt un z Port Elizabeth acht Bartie statt, dr Ellis Park isch wie s Stadion z Durban dr Schaublatz fir sibe Spil syy. Z Rustenburg, z Bloemfontain un z Pretoria wäre je segs Spil uusdrait. Fir di baide Stadie z Polokwane un z Nelspruit stehn je vier Vorrundebartie aa.

## Qualifikation un Dailnehmer

S drätte 32 Nationalmannschafte us däne Kontinäntalverbänd aa:

* UEFA (Europa): 13
* CAF (Afrika): 5 plus Gaschtgäber Sidafrika
* AFC (Asie mit Auschtralie) un OFC (Ozeanie ohni Auschtralie): 5 (4,5 + 0,5; Play-off),
* CONMEBOL (Sidamerika) un CONCACAF (Nord- un Mittelamerika): 8 (4,5 + 3,5; Play-off)
D Uuslosig vu dr Gruppe fir d Qualifikation het scho am *Preliminary draw* am 25. Novämber 2007 z Durban stattgfunde.

Die Mannschafte hän sich fir d WM chenne qualifiziere:

Bi dr Fueßball-Wältmaischterschaft 2010 git s kai ächte „Neilig“. Serbie un d Slowakei sin nominäll zem erscht Mol derbyy, sin aber bi friejere Turnier dur di jugoslawisch bzw. di tschechoslowakisch Nationalmannschaft verdrätte gsi.

## Organisation

### Finanze
Dr Gsamtumfang vu dr Inveschtitione fir d Wältmaischterschaft lyt no dr Bewärbigsunterlage vu Sidafrika bi 825 Millione US-Dollar. Rund 467 Millione Euro will s Organisationskomitee vu dr WM dur Charteverchaif yyneh, lokali Sponsore solle rund 47 Millione byydrage.

### Yydrittscharte
Fir s Turnier stehn insgsamt rund 3 Millione Ticket z Verfiegig. 480.000 Ticket sin reverviert fir d Fans z Sidafrika, 1,5 Millione chenne Fans us em Uusland chaufe. Di ibrig Million goht an Sponsore, Mitglider vu dr FIFA un an d Spiler. Di erscht vu fimf Verchaufsfase het aagfange mit ere Regischtrierigsfase vum 20. Februar bis zum 31. Merz 2009 un ere Uuslosig am 15. April 2009. Am Änd vu dr dritte Verchaufsfase am 13.&nbsp;Jänner 2010 isch feschtgstellt wore, ass dr Ticketverchauf unter dr Erwartige bliben isch.

D Bryys fi d Yydrittscharte sin in vier Kategorie dailt wore un gehn vu 20 US-Dollar in dr Kategorii 4 bi me Gruppespil bis uf 900 US-Dollar fir e Ändspilcharte vu dr Kategorii 1. Di rund 480.000 Yydrittscharte vu dr Kategorii 4 sin dr Yywohner vu Sidafrika vorbhalte. Zem erscht Mol wird e Chartefond yygrichtet, wu s 120.000 Freicharte vu dr Kategorii 4 fir alli Spil din het. Die Charte wäre an Yywohner vum Gaschtland verschänkt, wu sunscht kai Spil chennte live aaluege.

### Infrastruktur
#### Verchehrsnetz
Di internationale Flughäfe Johannesburg un Kapstadt wäre zurzyt uusböue, z Durban wird e ganz neie Flughafe yygrichtet go s hecher Fluggaschtufchuu bi dr WM bewältige z chenne. Insgsamt git s zeh Flughäfe, wu Großflugzyyg cenne abfertige.

Derzue wird in dr Metropolregion zwische Pretoria un Johannesburg e neii Bahnlinie böue, d Gautrain. Di vorhandene, iber 20.000 Kilometer lange Zugstreckine solle modernisiert wäre.

S Stroßenetz mit iber 73.000 Kilometer asfaltierte Stroße un Autobahne isch scho in eme seli guete Zuestand.

#### Stadie
Ai Johr vor dr WM het dr Konfederatione-Pokal 2009 vum 14. bis 28. Juni z Sidafrika stattgfunde. Är het wie scho anne 2005 z Dytschland as Generalbrob fir s Großeraignis im Johr derno dient. Wäge große Bedänke, eb d Böuarbete am Nelson-Mandela-Bay-Stadion rächtzytig fertig wäre, het s Organisationskomitee dää Uusdragigsort gstriche. D WM-Generalbrob isch wäge däm nume in vier Stadie (Johannesburg, Pretoria, Rustenburg un Bloemfontein) uusdrait wore.

### Brobläm
No Bricht vu dr Inschpäktoregruppe vum Wältfueßballverband FIFA sin Transportsyschtem, Telekommunikation, Hotellerii un di medizinisch Versorgig uf eme seli guete Nivoo un fir d Wältmaischterschaft griicht. Kritisiert wird d mangelhaft Sicherhait im Land, uf dr andre Syte heb d Regierig vum Staat d Mittel un s Wisse, d WM ohni Brobläm z veraastalte.

Ainewäg git s no ne Hufe Mängel, wu no mien behobe wäre. D Verchehrsinfrastruktur vum effentlige Personenohverchehr muess zimli verbesseret wäre. Derzue git s no sidafrikanische Medie ne Bidscheelucke vu rund 270 Millionen Euro, wel d Böubryys styyge un s z wenig yyhaimischi Fachchreft het.

Im Vorfäld vu dr WM isch s zue Verdryybige vu Mänsche us Armesidlige chuu. E UNO-Briicht spricht vu 20.000 Mänsche, wu wäg dr WM in Ibergangslager brocht wore sin. Wel mer Sidafrika in eme megligscht positive Liecht wett presäntiere, seie no Augezyygebriicht au Stroßechinder deportiert wore. Im April 2010 het s Schwyzerisch Arbeiterhilfswärch SAH e Petiton an d FIFA yybrocht, wu si dr FIFA-Bresidänt Blatter derzue ufgruefe het, sich aktiv fir d Yyhaltig vu dr Mänscherächt yyzsetze.

### Schidsrichter

Us ere am 22. Oktober 2009 vu dr FIFA feschtglaite Voruuswahl vu 38 Schidsrichter sin schließli 30 Schidsrichter fir d Wältmaischterschaft nominiert wore. Die Schidsrichter laite d Spil vu dr Wältmaischterschaft:

## Uuslosig

Am 2. Dezämber 2009 het d FIFA d Loshäfe fir d Uuslosig bekannt gee. Gege di friejer Praxis isch zem erschte Mol nume uf d FIFA-Wältranglischt zruckgriffe wore, go di gsetzte Mannschafte feschtlege. In dr Johre dervor isch alliwyyl e Mischig us Wältranglischt un dr Ergebnis vu dr letschte Turnier zem Yysatz chuu. Näb em Gaschtgeber Sidafrika si di europäische Mannschafte vu Italie, Spanie, Dytschland, dr Niderlande un Ängland, derzue Brasilie un Argentinie vu Sidamerika gsetzt gsi. Ihne isch je ai Mannschaft vu Nord- un Mittelamerika, Asie un Ozeanie, aini vu dr íbrige Verdrätter vu Afrika un Sidamerika un aini vu dr räschtlige europäische Mannschafte zueglost. Zuesätzli zue däre Regle het d FIFA au no feschtglait, ass Brasilie un Argentinie kai anderi sidamerikanischi un Sidafrika kai andri afrikanischi Mannschaft het derfe zueglost wäre.

D Uuslosig zue dr Finalrundi het am 4. Dezämber 2009 z Kapstadt stattgfunde.

## Spilblan
Hiiwyys: D Aastoßzyte sin in dr Ortszyt (UTC+2) aagee. Die entspricht dr Mitteleuropäische Summerzyt.

### Gruppefase
S git acht Gruppe mit je vier Dailnehmer. In jedere Gruppe spilt jedi Mannschaft gege jedi andri Mannschaft. Di erschte bode Mannschafte us jedere Gruppe qualifiziere si fir s Achtelfinale.
D Blatzierig vu dr Mannschafte in dr Vorrundegruppe git si ddoderbyy in däre Raiefolg:

# Aazahl Pinkt us allne Gruppespil (Sig: 3 Pinkt; Unentschide: 1 Punkt; Niderlag: 0 Pinkt),
# Dordifferänz us allne drei Spile;
# Aazahl vu dr Dor, wu in allne drei Gruppespile erzilt wore sin; 
Wänn zwo oder meh Mannschafte no däne drei Kriterie glyych abschnyyde, wird ihri Blatzierig no däne Kriterie ermittlet:
#  Aazahl Pinkt us dr Diräktbegegnige vu dr punktglyyche Mannschafte in dr Gruppespil;
# Dordifferänz us dr Diräktbegegnige vu dr punktglyyche Mannschafte in dr Gruppespil;
# Aazahl vu dr Dor, wu in dr Diräktbegegnige vu dr punktglyyche Mannschafte in dr Gruppespil erzilt wore sin;
# Losentschaid dur d FIFA-Organisationskommission.

#### Gruppe A

#### Gruppe B

#### Gruppe C

#### Gruppe D

#### Gruppe E

#### Gruppe F

#### Gruppe G

#### Gruppe H

### Finalrundi

#### Achtelfinale

#### Viertelfinale

#### Halbfinale

#### Spiil um Platz 3

#### Finale

## Literatur
* Scarlett Cornelissen: *[http://www.bpb.de/publikationen/GSXPZB,0,Fu%DFballWM_2010%3A_Herausforderungen_und_Hoffnungen.html Fußball-WM 2010: Herausforderungen und Hoffnungen]*, in: APuZ 1/2010, S. 12–18.
* WM-Literatur auf der "internet library sub-saharan Africa"

## Weblink

* Offiziälli Websyte vu dr FIFA zue dr WM 2010
* Uusgwehlti WM-Websyte uf dr "internet library sub-saharan Africa"

## Fueßnotte